laion/Wikipedia-Exotic huggingface dataset:
סדרן סחורה

סדרן סחורה הוא אדם שעובד בחנות ואחראי על העברת מוצרים מהמחסן לחנות וסידורם במדפים. כאשר נדרש סימון מחירים על-גבי המוצרים, עוסק סדרן הסחורה גם במשימה זו. מתקיימים שני הסדרים להעסקתו של סדרן הסחורה: הסדרן הוא עובד של החנות, ומסדר מגוון מוצרים הנמכרים בחנות זו. הסדרן הוא עובד של ספק הסחורה, ומסדר רק מוצרים של ספק זה. בדו"ח של הממונה על ההגבלים העסקיים נמתחה ביקורת חריפה על נכונותן של רשתות שיווק בישראל להפקיד את סידור הסחורה בידי סדרן סחורה מטעם הספק. בין השאר נאמר בדו"ח: התמונה שהתגבשה היא כי אין כל מניעה לנהל מרכולים בסדרנות עצמית, כי חלק מהמרכולים בישראל נוהגים כך (ואין הם פחות תחרותיים מהרשתות הגדולות) וכי "טשטוש הגבולות" ומסירת הנכס האסטרטגי של הרשת – קביעת הנעשה על המדף – לידי נציגי הספקים הדומיננטיים טומן בחובו פוטנציאל אנטי תחרותי מובהק, בפרט במצב בו הריכוזיות בין הספקים אך מתעצמת לאורך השנים ובהיות חלק ניכר משוקי המוצר – נתונים למונופולין. הסכנה שבמסירת שליטה (אף אם כנטען אין מדובר במסירת כל השליטה) לידי בעלי מונופולין בקביעת פני זירת התחרות העיקרית – מדף הרשת, היא סכנה מוחשית המחייבת הבאת הסדרי הסדרנות לעיון ואישור מוקדם של מערך הפיקוח על ההגבלים העסקיים. — דרור שטרום, עמדת הממונה על ההגבלים העסקיים בעניין: הסדרי סחר בין ספקים ורשתות קמעונאיות, 5 בינואר 2005 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אנגורי

האם התכוונתם ל... אנגורי (נהר) – נהר בגאורגיה שחלקו עובר בגבול עם אבחזיה-גאורגיה, ונשפך לים השחור אנגורי (סכר) – סכר בטון באבחזיה, שנחשב, עם סיום בנייתו ב-1980, לסכר המקומר הגבוה ביותר בעולם על גדות האנגורי – קטגוריה:קולנוע בגאורגיה משנת 1961 קרב אנגורי – קרב בין כוחות גאורגיים ורוסים ב-25 באוקטובר 1855 במסגרת מלחמת קרים אנגורי (ישוב) – ישוב במרכז אפגניסטן אנגורי באגה - 85 גנים המסודרים בצורה גאומטרית במצודת אגרה
מרמדיוק ויויל

מרמדיוק ויויל (באנגלית: Marmaduke Wyvill; 22 בדצמבר 1815 – 25 ביוני 1896) היה שחמטאי אנגלי. בשנת 1845 נישא ויויל ללאורה, בתו של סר צ'ארלס איבטסון וכך הפך לבעלים של דנטון הול, אחוזה בת כ-10,000 דונם. בשנת 1847 נבחר ויויל כחבר פרלמנט ושמר על כסאו עד שנת 1866, בהפסקות קצרות. ויויל העפיל לגמר התחרות הבינלאומית הראשונה שהתקיימה בלונדון, בשנת 1851 אך הפסיד בגמר לאדולף אנדרסן 4.5-2.5. מבנה ויויל בשחמט מתייחס לתצורת רגלים שבה ללבן אין רגלי בטור ב', יש לו רגלים ב-ג3 וב-ג4 ורגלי ב-ד4 או ב-ד5 (יש הגורסים כי רגלי שחור צריך להיות ב-ג5). הרגלי ב-ג4 מהווה חולשה ללבן משום שאין רגלי אחר שיכול להגן עליו. מדיה וקבצים בנושא מרמדיוק ויויל בוויקישיתוף מרמדיוק ויויל, באתר צ'סגיימס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
תומאס וילסון בארנס

תומאס וילסון בארנס (באנגלית: Thomas Wilson Barnes;‏ ינואר 1825 - אוגוסט 1874) היה שחמטאי אנגלי, מהמובילים באנגליה בעת ביקורו של פול מורפי במדינה בשנת 1858. בארנס הוא השחמטאי עם התוצאה הטובה ביותר נגד מורפי. על שמו קרויה הגנת בארנס שהיא הסתעפות בפתיחה הספרדית: 1. ה4 ה5 2. פו3 פג6 3. רב5 ז6 (הגנה זו קרויה לעיתים גם הגנת סמיסלוב). פתיחה מפוקפקת יותר מכונה הגנת בארנס 1. ה4 ו6; בפתיחה זו שיחק בארנס מול מורפי, וניצח אותו. פתיחת בארנס 1. ו3 גם נושאת את שמו. מדיה וקבצים בנושא תומאס וילסון בארנס בוויקישיתוף תומאס וילסון בארנס, באתר צ'סגיימס (באנגלית) מידע כללי ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
קארלסון המעופף

קארלסון המעופף (בשוודית: Karlsson på taket) הם שלושה ספרים שנכתבו על ידי סופרת הילדים השוודית אסטריד לינדגרן, ופורסמו בשנים 1955, 1962 ו-1968. בברית המועצות דמותו של קארלסון הפכה לפופולרית מאוד בעקבות סדרת סרטים מצוירים המבוססים על סדרת הספרים. קארלסון המעופף הוא אדם אדמוני מסתורי נמוך קומה אשר חי על גג בית ממוצע ברחוב ממוצע בלב סטוקהולם שבשוודיה. כאשר קארלסון לוחץ על כפתור הממוקם על גבי הבטן שלו, הוא מניע מנוע קטן עם פרופלור אשר ממוקם על גבי גבו ומאפשר לו לעוף. קארלסון הופך לאורך הספרים לחברו הטוב של ילד אשר מתגורר בבניין בו קארלסון גר. קארלסון הוא שובב גדול ולעיתים קרובות מסבך את חברו הקטן בצרות שונות, אף על פי כן, לבסוף, כל חברי המשפחה של הילד לומדים להכיר את קארלסון ולאהוב אותו ולהעריך את חוש ההומור שלו. קארלסון המעופף, תרגום: א"ד שפיר, איור: שושנה הימן, עם עובד, תשכ"ז. קרלסון על הגג, תרגום: דנה כספי, איור: אילון ויקלנד, זמורה ביתן, 2017. קרלסון על הגג מעופף שנית, תרגום: דנה כספי, איור: אילון ויקלנד, זמורה ביתן, 2020. יצאו מספר גרסאות קולנועיות לסדרת הספרים לאורך השנים. הגרסה הקולנועית הראשונה יצאה בשנת 1974 בשוודיה. בשנת 2002 יצא סרט מצויר המבוסס על הסדרה. בשנת 1970 יצאה גרסה מצוירת בברית המועצות אשר התבססה על סדרת הספרים וזכתה להצלחה רבה. מדיה וקבצים בנושא קארלסון המעופף בוויקישיתוף עופרה רודנר, מתברר שזה אפקטיבי לגייס טרול לצדך כשהעולם המוכר מתפרק, באתר הארץ, 7 במאי 2020 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
יונגר

האם התכוונתם ל... אילת יונגר-הופמן – מנצחת מקהלות ומורה ישראלית ארנסט יונגר – סופר ופילוסוף גרמני ארווין יונגר – מלחין רומני-ישראלי יאנגר אונגר
נבחרת רוסיה בכדורסל

נבחרת רוסיה בכדורסל היא נבחרת הכדורסל הלאומית של רוסיה. הנבחרת מנוהלת על ידי התאחדות הכדורסל הרוסית. נבחרת רוסיה לא דורגה ברשימת הדירוג של פיב"א לגברים, נכון ל-10 באוגוסט 2024 נבחרת רוסיה נחשבת לאחת מנבחרות הכדורסל הטובות באירופה ובעולם. היא זכתה פעם אחת באליפות אירופה בכדורסל (בשנת 2007) והשתתפה בשני גמרי אליפות העולם בכדורסל (בשנים 1994, 1998). כמו כן סיימה במקום השלישי באולימפיאדת לונדון 2012 נבחרת רוסיה בכדורגל הוקמה כיורשת נבחרת ברית המועצות בכדורסל ומיד הפכה לאחת הנבחרות החזקות בעולם. היא העפילה לגמר אליפות העולם בכדורסל בשנים 1994 ו-1998 ובאליפות אירופה בכדורסל העפילה לגמר 1993 וסיימה במקום השלישי ב-1997 אך בשנים שלאחר מכן לא הצליחה לשחזר הישג שיא ורק כעבור עשור הצליחה לראשונה בתולדותיה לזכות באליפות אירופה, זאת בהדרכת המאמן הישראלי דייוויד בלאט. באליפות 2011 סיימה במקום השלישי, אך מאז התדרדרה מאוד יכולתה המקצועית, בעיקר עקב קשיים כלכליים בהתאחדות הכדורסל וגרעון תקציבי שהביאו להפחתה במימון ובהשקעה בנבחרת. בשנת 2017 ההתאחדות הצליחה לצאת מהגרעון התקציבי ולהשקיע יותר בנבחרת שהעפילה באותה שנה לאליפות אירופה בכדורסל ולראשונה מאז 2011 הצליחה להעפיל לפלייאוף הטורניר ולסיים במקום הרביעי יורי סליחוב (1992–1993) סרגיי בלוב (1993–1999) סטניבלב ירומין (2000–2002) סרגיי ילביץ' (2002–2003) סרגיי בבקוב (2004–2005) דייוויד בלאט (2006–2012) פוטיוס קציקאריס (2012–2013) ואסילי קראסב (2013) יבגני פשוטין (2013–2015) סרגיי בזארביץ' (2016–2021) זוראן לוקיץ' (2021–ואילך) סגל הנבחרת בטורניר מוקדמות אולימפיאדת טוקיו (עמודת 'קבוצה' מתייחסת למועדון בו שיחק השחקן בזמן הטורניר): נבחרת ברית המועצות בכדורסל נבחרת רוסיה בכדורסל נשים מדיה וקבצים בנושא נבחרת רוסיה בכדורסל בוויקישיתוף אתר האינטרנט הרשמי של נבחרת רוסיה בכדורסל נבחרת רוסיה בכדורסל, ברשת החברתית פייסבוק נבחרת רוסיה בכדורסל, ברשת החברתית VK ברק חקלאי, ה-רוסים מבעיות, באתר ynet, 4 בספטמבר 2015 דירוג לנבחרות לאומיות גברים באתר פיב"א התעוררותו של הדוב: שבד יוביל את רוסיה למדליה? 92:97 ללטביה על בריטניה, רוסיה עלתה לשמינית, באתר ONE‏, 4 בספטמבר 2017 אריה ליבנת, גם מסינה לא עזר: סרביה הביסה את איטליה ותפגוש את רוסיה בחצי גמר היורובאסקט, באתר הארץ, 13 בספטמבר 2017 התמונה הושלמה. צפו: רוסיה וסרביה בחצי, באתר ערוץ הספורט, 14 בספטמבר 2017 יורובאסקט: נבחרת ספרד זכתה במדליית ארד אחרי 85:93 על רוסיה, באתר וואלה, 17 בספטמבר 2017
גרניום

האם התכוונתם ל... פלרגוניום – צמח גינות נפוץ בישראל המכונה בטעות "גרניום" גרניון – צמח בר הנקרא גם "גרניום" גרניום (מסעדה) – מסעדה בדנמרק שזכתה בתואר המסעדה הטובה בעולם במשאל 50 המסעדות הטובות בעולם בשנת 2022 גרמניום
גוסטב נוימן

גוסטב ריכארד לודוויג נוימן (בגרמנית: Gustav Richard Ludwig Neumann;‏ 15 בדצמבר 1838, גלייביץ – 16 בפברואר 1881, אלנבורג, מחוז ולאו (גר'), פרוסיה המזרחית) היה שחמטאי גרמני. נוימן הפסיד בדו-קרב בלייפציג ללואיס פאולסן +3 -5 =3 (+ ניצחונות – הפסדים = תוצאות תיקו) 1864. בשני דו-קרבות שקיים בפריז, בשנת 1867 ניצח את שמעון אברמוביץ וינוור ואת סלסו זופידה בתוצאה זהה +3 -0 =0. בדו-קרב נגד שמואל רוזנטל ניצח נוימן +12 -2 =8. במהלך שנות ה-60' המאוחרות של המאה ה-19 נוימן היה אחד מטובי השחמטאים בעולם. הוא ניצח בתחרות ברלין 1865 בתוצאה הנדירה +34 -0 =0 (פעם ראשונה ששחקן צבר 100% בתחרות חשובה), מקום ראשון באלברפלד 1865, מקום ראשון בדנדי 1867, רביעי בפריז 1867 (ניצח: איגנץ קוליש ), חלק מקום 3–4 בתחרות באדן-באדן 1870 (ניצח: אדולף אנדרסן) ומקום שני, אחרי אדולף אנדרסן בתחרות אלטונה 1872. מחלת נפש קשה מנעה ממנו להמשיך ולשחק אחרי שנת 1872. בין השנים 1864–1867 ייסד וערך נוימן, בצוותא עם אדולף אנדרסן, את העיתון Neue Berliner Schachzeitung. Die neueste Theorie und Praxis des Schachspieles (1864) (zusammen mit B. Suhle) Leitfaden für Anfänger im Schachspiel (1865), A. Anderssens Schachpartien aus den Jahren 1864 und 1865 (1865) Das Schachspiel und seine Abarten (1866) מדיה וקבצים בנושא גוסטב נוימן בוויקישיתוף גוסטב נוימן, באתר צ'סגיימס (באנגלית) תחבולות של נוימן, באתר wtharvey.com (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
Hunky Dory

Hunky Dory הוא אלבום של המוזיקאי האנגלי דייוויד בואי משנת 1971. זהו אלבומו הראשון של בואי בחברת RCA רקורדס, אשר ליוותה את בואי במהלך העשור של שנות ה-70. האלבום כולל כמה מלהיטיו הגדולים ביותר של בואי ובראשם הלהיט: "Life on Mars?". עם החלפתו של נגן הבס טוני ויסקונטי בטרבור בולדר, הפך ההרכב שליווה באלבום את בואי, להרכב שימשיך ללות אותו בתקופת "זיגי סטארדאסט". לאלבום ניכתבו שירים המהווים מעין מחוות אישיות של בואי לגיבוריו, ובהם אנדי וורהול ובוב דילן ולהקת הוולווט אנדרגראונד. הוצאת האלבום לוותה בהוצאת סינגל לשיר "Changes". האלבום זכה להצלחה יחסית עם יציאתו, אך רק לאחר הצלחת אלבומו הבא של בואי Ziggy Stardust, שנה לאחר מכן, זכה האלבום להתעניינות מחודשת והוביל לעלייה חדה במכירותיו, והגיע למקום ה-3 בממלכה המאוחדת. ההצלחה המפתיעה, הובילה להוצאתו לאור של סינגל נוסף מהאלבום לשיר "Life on Mars" – שהגיע אף הוא למקום ה-3. בשנת 1990 יצאה מהדורה חדשה לאלבום על גבי תקליטור, ובה 4 רצועות בונוס שהוקלטו בשנת 1971. בשנת 1988 נערך בקרב קוראי מגזין המוזיקה הבריטי Q, דירוג האלבומים הגדולים של כל הזמנים, ובהם הגיע Hunky Dory למקום 43. בשנת 2000 נערך דירוג נוסף במגזין, והאלבום הגיע למקום ה-16 בקרב 100 האלבומים הבריטים הגדולים של כל הזמנים. בדירוג של ערוץ הטלוויזיה VH1 בשנת 2000 הגיע האלבום למקום 47, וטיים מגזין הגיע בשנת 2006 לאחד ממאה האלבומים הגדולים של כל הזמנים. בשנת 2020 מגזין רולינג סטון דירג את האלבום במקום ה-88 ברשימת 500 האלבומים הטובים ביותר בכל הזמנים המחודשת. הביוגרף המוזיקלי דייוויד בקלי אמר על Hunky Dory: "יש לאלבום כמעט מעמד של קל להאזנה ורגישות מוזיקלית המקובלת הפחיתו מהעובדה שלאלבום הזה יש את התבנית לקריירה העתידית של בואי". הרצועה הראשונה "Changes"', התמקדה באופי הכפייתי של המצאה אמנותית ("Strange fascination, fascinating me/Changes are taking the pace I'm going through") ומרחיק אותו מהמיינסטרים של הרוק ("Look out, you rock 'n' rollers"). עם זאת, בואי לקח גם זמן כדי להוקיר להשפעות שלו עם "Song for Bob Dylan", "Andy Warhol" ו-"Queen Bitch". Changes Oh! You Pretty Things Eight Line Poem Life on Mars Kooks Quicksand Fill Your Heart Andy Warhol Song for Bob Dylan Queen Bitch The Bewlay Brothers Bombers (בונוס במהדורת התקליטור משנת 1990) The Supermen (בונוס במהדורת התקליטור משנת 1990) Quicksand (בונוס במהדורת התקליטור משנת 1990) The Bewlay Brothers (בונוס במהדורת התקליטור משנת 1990) דייוויד בואי : גיטרה, פסנתר, סקסופון, שירה. טרבור בולדר : גיטרה בס, חצוצרה. ריק וייקמן : פסנתר. מיק רונסון : גיטרה, קלידים, קולות. מיק "וודי" וודמנסי : תופים. מידע על האלבום Hunky Dory באתר MusicBrainz מידע על האלבום Hunky Dory באתר AllMusic האלבום Hunky Dory באתר Discogs האלבום ברשימת 100 האלבומים הגדולים של כל הזמנים באתר טיים מגזין, 11/2007
גיולה ברייר

גיולה ברייר (בהונגרית: Gyula Breyer;‏ 30 באפריל 1893 – 9 בנובמבר 1921), היה שחמטאי יהודי-הונגרי. ברייר היה ממובילי הגישה ההיפרמודרנית בתאוריית השחמט, והעדיף לשלוט על מרכז הלוח באמצעות כלים שמוקמו באגפים. ברייר נולד בבודפשט, ובשנת 1912 ניצח באליפות הונגריה. הייתה לו תוצאה חיובית מול מקס אויבה שהפך לימים לאלוף העולם בשחמט, בין היתר ניצח את אויובה בווינה, בשנת 1921. ברייר ידוע כמפתח גמביט ברייר (1. ה-4 ה-5 2. ו-4 ה:ו-4 3. מה-ו-3), הסתעפות של גמביט המלך. בפתיחה ספרדית סגורה ישנה הסתעפות הקרויה על שמו, שבה השחור מנתב את הפרש מאגף המלכה ל-ד-7 לקבלת גמישות נוספת. הסתעפות זו הפכה לאופנתית בשנות ה-60 של המאה ה-20 והייתה חביבה על אלוף העולם בוריס ספסקי. ברייר מת בברטיסלאבה מהתקף לב. הוא נקבר בברטיסלאבה ועצמותיו הועברו בשנת 1987 לבודפשט. מדיה וקבצים בנושא גיולה ברייר בוויקישיתוף גיולה ברייר, באתר צ'סגיימס (באנגלית) משחק מנותח מול אסר, באתר צ'סקפה מאמר על אימרתו של ברייר: אחרי 1. ה4 המשחק של הלבן בשלביו האחרונים, באתר צ'סהיסטורי בעיית שחמט של ברייר, באתר mathpuzzle.com גיולה ברייר, באתר "Find a Grave" (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
קן סקוט

קן סקוט (באנגלית: Ken Scott; נולד ב-20 באפריל 1947) הוא מפיק מוזיקלי וטכנאי אולפן. סקוט, יליד לונדון, החל את דרכו המקצועית בגיל 16 בעת שעבד בספריית ההקלטות של אולפני EMI. בתוך פרק זמן קצר, הפך סקוט לטכנאי הקלטות אולפן. במהלך עבודה זו, עבד עם להקות ומוסקאים מובילים בעולם המוזיקה ובהם פינק פלויד, ההוליס ועוד. לאחר שעבר לעבוד באולפני טרדינט, זכה להערכה רבה שהובילה לקבלת פרסים ומועמדויות בתחום ההפקה המוזיקלית. לבד מזאת, השתתף בהקלטות שהובילו למכירת מיליוני אלבומים של המוזיקאים: אלטון ג'ון, ג'ורג' האריסון, הארי נילסון ועוד. כמו כן החל להפיק אלבומים לדייוויד בואי, קנזס, דוראן דוראן ועוד. מדיה וקבצים בנושא קן סקוט בוויקישיתוף אתר האינטרנט הרשמי של קן סקוט קן סקוט, באתר AllMusic (באנגלית) קן סקוט, באתר MusicBrainz (באנגלית) קן סקוט, באתר Discogs (באנגלית) קן סקוט, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
Earthling

Earthling (בן כדור הארץ) הוא אלבום של המוזיקאי הבריטי דייוויד בואי שיצא בשנת 1997. אלבום זה, נחשב לחזרתו של בואי להיותו מוזיקאי ניסיוני. האלבום לא זכה אומנם להצלחה מסחרית גדולה, אך הביקורות שיבחו את היצירה השלימה וכך גם הצליח להוציא את הלהיט שהפיק סולן להקת ניין אינץ' ניילז טרנט רזנור "I'm Afraid of Americans" (השיר עוסק בחוויה של בואי מטיול באי ג'אווה, עת ניתקל שם בסניף של רשת מקדונלד'ס). האלבום מתאפיין בעירוב סגנונות, והגיע במצעדים הבריטים למקום ה-6 ולמקום 39 בארצות הברית. התעניינותו של בואי באותה העת ביצירת מיקסים שונים לשיריו הגיעה לשיאה ושירי האלבום זכו למספר רב מאוד של גרסאות שונות שהופיעו בסינגלים שליוו את הוצאת האלבום. השיר "Telling Lies" קיבל 3 גריסאות שונות - אותן ניתן היה להוריד באתר האינטרנט של בואי, ובכך היה למעשה הסינגל הראשון של מוזיקאי מפורסם ברשת האינטרנט. "Little Wonder" היה הלהיט הגדול ביותר שיצא מהאלבום, והגיע למקום ה-14 במצעדים הבריטים. לבימוי הקליפים שליוו את הסינגלים, הוזמנו במאי קליפים בעלי אופי אמנותי חריג. כל שירי האלבום ניכתבו על ידי בואי (שגם עיצב את עטיפת האלבום) בשיתוף מארק פלאטי וריבס גברלס, למעט השירים Seven Years in Tibet ו-Dead Man Walking והשיר Law שניכתבו על ידי בואי וגברלס, והשירים Telling Lies שהלחן לו ניכתב על ידי בואי, I'm Afraid of Americans שהולחן על ידי בואי בשיתוף בריאן אינו. דייוויד בואי - שירה, קולות, גיטרה, קלידים, סימפולים, סקסופון. ריבס גברלס - גיטרות, תכנות, קלידים, קולות. מארק פלאטי - גיטרות, תכנות, סימפולים, קלידים. גלי אן דורסי - גיטרה בס, קולות. זקארי אלפורד - תופים, כלי הקשה חשמליים. מייק גרסון - קלידים, פסנתר. מידע על האלבום Earthling באתר MusicBrainz מידע על האלבום Earthling באתר AllMusic האלבום Earthling באתר Discogs האלבום Earthling באתר ספוטיפיי
ריפה

בלטינית: Ripa – "גדת נהר". האם התכוונתם ל... ריפה (רובע) – אחד מרובעי העיר רומא, הנקרא על שם הריפה גראנדה - נמל רומא בין המאה ה-16 ו-המאה ה-19; "ריפה אטרוסקה" (בלטינית: Ripa Etrusca) - הגדה האטרוסקית- אזור רובע טרסטוורה של רומא. אישים: אלברטו דה ריפה – מלחין איטלקי ז'ואקים ריפה – שחקן ומאמן כדורגל ספרדי קלי ריפה – שחקנית אמריקאית רפה ריף
סן סבא

סן סבא (באיטלקית: San Saba) היא בזיליקה ואחת הכנסיות הטיטולריות של העיר רומא בירת איטליה. הכנסייה נמצאת על גבעת האוונטין בסמוך לחומת אורליאנוס הקדומה. המנזר הראשון הוקם באתר בשנת 648 על ידי נזירים שנמלטו ממנזר מר סבא בעקבות הכיבוש הערבי והגיעו לרומא. הנזירים השתתפו בוועידת הלטרון ובסיומה הקימו מנזר במבנה אחוזה נטוש שמצאו (באותה עת פחתה אוכלוסיית רומא והיו בה מבנים נטושים רבים). על פי מסורת מקומית היה האתר שייך לסילביה הקדושה, אימו של האפיפיור גרגוריוס הראשון אשר ציוותה במותה את האתר למנזר, אולם ככל הנראה מקורה של מסורת זו במאה ה-12. המנזר שהוקם שגשג במהלך המאה השמינית והתשיעית ונזיריו אף השתתפו במשלחות רשמיות שנשלחו לביזנטיון ובועדות שנערכו בקונסטנטינופוליס כנציגי הכנסייה הקתולית והאפיפיור. בשנת 768 נכלא במנזר האנטי-אפיפיור קונסטנטינוס השני בטרם הוצא להורג על ידי הלומברדים. המנזר שופץ במאה העשירית והועבר למסדר הבנדיקטיני של מונטה קאסינו ושופץ שוב במאה ה-13 בטרם הועבר לנזירי קלוני. במאה ה-15 הועבר המנזר לנזירים הציסטרציאנים. בשנת 1959 הפכה הכנסייה לכנסייה טיטולרית. בקדמת המבנה נמצאת אכסדרת עמודים שנבנתה במאה ה-13. במרכז הכנסייה אולם תווך שמשני צדדיו שני אולמות צידיים. במבנה שלושה אפסיסים. ככל הנראה הכנסייה נבנתה תוך שימוש מבני בעמודים שנלקחו ממבנים עתיקים. מתחת לכנסייה נמצאת קריפטה שנבנתה באתר בו היה, על פי המסורת, ביתה של סילביה הקדושה, ובה מוחזקים שרידים של סבאס. אתר האינטרנט הרשמי של סן סבא
סן סבא (פירושונים)

סן סבא (בלטינית: San Saba) הוא סבאס – קדוש נוצרי שחי במאה החמישית. האם התכוונתם ל... סן סבא – בזיליקה ברומא המוקדשת לסבאס; סן סבא (רובע) – רובע ברומא; סן סבא (טקסס) – עיירה במדינת טקסס שבארצות הברית; סן סבא (מחוז) – מחוז במדינת טקסס שבארצות הברית; סן סבא (נהר) – נהר במדינת טקסס שבארצות הברית; ריזיירה די סן סאבה – היה מחנה ריכוז והשמדה בטריאסטה בזמן מלחמת העולם השנייה.
נבחרת ליטא בכדורסל

נבחרת ליטא בכדורסל היא נבחרת הכדורסל הלאומית של ליטא. הנבחרת מנוהלת על ידי התאחדות הכדורסל הליטאית. הדירוג הנוכחי של נבחרת ליטא ברשימת הדירוג של פיב"א לנבחרות גברים, הוא המקום ה-10 בעולם, נכון ל-10 באוגוסט 2024, ללא שינוי לעומת דירוג קודם. נבחרת ליטא נחשבת לאחת נבחרות הכדורסל הטובות באירופה ובעולם. הנבחרת זכתה שלוש פעמים באליפות אירופה בכדורסל (בשנים 1937, 1939, 2003) וכן סיימה שלוש פעמים ברציפות במקום השלישי במשחקים האולימפיים (בשנים 1992, 1996, 2000). באליפות העולם בכדורסל סיימה ליטא במקום השלישי בשנת 2010. סגל הנבחרת לטורניר מוקדמות אולימפיאדת טוקיו (עמודת 'קבוצה' מתייחסת למועדון בו שיחק השחקן בזמן הטורניר): מדיה וקבצים בנושא נבחרת ליטא בכדורסל בוויקישיתוף אתר האינטרנט הרשמי של נבחרת ליטא בכדורסל (בליטאית) דירוג לנבחרות לאומיות גברים באתר פיב"א רשמי של כדורסל ליטאית LKF
אבוליציה

אָבוֹלִיצְיָה (Avolition – חוסר רצייה), נכתב גם אָווֹלִיצְיָה, היא מצב פסיכולוגי המאופיין בחוסר תשוקה או הנעה להשגת מטרות משמעותיות. מקרה פרטי של אבוליציה היא אבוליה. הלוקים באבוליציה אינם יכולים לקחת יוזמה, ואם לקחו, לא תהיה להם המוטיבציה לסיים את שהתחילו. במקרים קשים, הם לא יוכלו לצאת לעבוד, לאכול, או לדאוג לאנשים הקרובים אליהם. אבוליציה מתגלה בדרך כלל אצל לוקים בסכיזופרניה, והיא אחד מארבעת התסמינים השליליים העיקריים של ההפרעה, כאשר שלושת הנוספים הם אפקט קהה, אלוגיה ואנהדוניה. לעיתים אבוליציה באה יחד עם היגיינה ירודה, בשל היעדר הרצון והיעדר ראיית החשיבות שבניקיון הגוף והסביבה. לעיתים מבלבלים בינה לבין אדישות רגילה, אך אדישות חולפת לאחר זמן מסוים, והיא אינה פתולוגית. אם אדם מבצע את המשימות אשר הוא מעוניין לבצע, אך אינו נהנה מהן כלל, הוא לוקה באנהדוניה. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
דאצ'י, מלך איבריה

דאצ'י (בגאורגית: დაჩი) או דארצ'י (დარჩი) או דארצ'יל (დარჩილი, דארצ'ילי) הידע גם כדאצ'י אוּגַ'רמֶלי (უჯარმელი) משושלת צ'וסרויד היה מלך הממלכה המזרח גאורגית, ממלכת איבריה, שעל פי המקורות הגאורגיים הכתובים מימי הביניים, שלט במשך 12 שנה משנת 522 לערך ועד ל-534. הוא קיבל את כינוי "אוג'רמלי" ("שבא מאוג'רמה") כיוון שמקום מגוריו הייתה אוג'רמה. על פי הרשומות הגאורגיות מימי הביניים היה דאצ'י בנו הבכור של וחטנג גורגסלי ואשתו בּאלֶנדוּחט, בתו של המלך הפרסי מהשושלת הסאסאנית, הורמיזד השלישי (هرمز بن يزدجرد). הוא ירש את אביו, שפתח בהפיכת נפל כנגד ההגמוניה הסאסאנית, ונקט בקו פייסני מזה של אביו. ממקום מושבו באורג'מה שבקאחתי, שהוכרה כאחוזה מלכותית כבר מימי הצ'וסרוידים הראשונים, הוא עשה מאמצים מיסיונריים מיוחדים להמשך ניצור של נתיניו ההרריים. הוא הרחיב את העיר טביליסי והשלים את בניית מבצרה, שהחלה בימי אביו. דאצ'י נפטר בשנת 534 ובנו באקור השני ירש אותו. ארנולד הוג, מרטין ג'ונס, ג. מרטינדלה וג. מוריס (1992), הפרוסופוגראפיה של האימפריה הרומית המאוחרת: 527-641, עמ' 169, ISBN 0521201608, ISBN 9780521201605, (באנגלית) סיריל טואמנוף (1963), מחקרים על ההיסטוריה הנוצרית של הקווקז, (באנגלית) פרוסופוגרפיה - היסטוריוגרפיה של קבוצת אנשים היסטוריים בעלת מאפיינים דומים, כגון בעלי מקצוע. ערך זה הוא קצרמר בנושא גאורגים. אתם מוזמנים לתרום לוויקיפדיה ולהרחיב אותו.
ג'ובאני דה קפסטראנו

ג'ובאני דה קפסטראנו (באיטלקית: Giovanni da Capestrano‏; מכונה גם יוהנס קפיסטרנוס, יוהנס פון קפסטראנו, יאן או יוהאן קפיסטרן, יוהאן (יוהנס) דה קפיסטרנו; 24 ביוני 1386 – 23 באוקטובר 1456), הנחשב לקדוש נוצרי, היה נזיר, מטיף פרנציסקני איטלקי, תאולוג ואינקוויזיטור. ג'ובאני דה קפסטראנו נולד בכפר קפסטראנו שבמחוז אברוצו (בממלכת נאפולי). אביו הגיע לנאפולי יחד עם חצרו של לואי הראשון. הוא התחיל את חייו כמשכיל חילוני, ולמד משפטים בפרוג'ה תחת שרביטו של המשפטן בלדוס דה אובלדיס. הוא נשא אישה והפך לפקיד בית משפט. ב-1412 מינה אותו לדיסלאו מנאפולי למושל פרוג'ה. כשפרצה מלחמה בין פרוג'ה וסיגיסמונדו מבית מלטסטה ב-1416 הוא נשלח כשגריר להשכין שלום, אך תחת זאת הושלך על ידי המלטסטים לכלא. ג'ובאני דה קפסטראנו השתמש בכוחו הרטורי על מנת לעודד תמיכה במסעות צלב ותקיפתם של "כופרים" לא נוצרים. הוא היה מעורב במהלכים צבאיים רבים והצליח להוביל את דלת העם להילחם נגד העות'מאנים במצור על בלגרד. בשנת 1417 החל לנהל מסע הטפה רצוף השמצות נגד היהודים, שהייתה לו השפעה ניכרת בחצרות הנסיכים והאפיפיור. בין היתר, הגה תוכנית לבנות אנייה ענקית, ולהושיב בה את כל יהודי רומא ולשלוח אותם מעבר לים. הוא גם הפיץ את שנאת ישראל לארצות אחרות באירופה. הוא פעל בקנאות נגד היהודים, ובכל מקום אליו נדד יזם פוגרומים נגד היהודים, שימש כאינקוויזיטור והוציא רבים מהם להורג בשריפה על המוקד. לפולין הוזמן על ידי בני האצולה כדי להטיף נגד היהודים; בין 1420–1422 הביא לגירוש יהודי רגנסבורג. ב-1427 הביא את האפיפיור להוצאת גזירת הים, לפיה יהודים איטלקיים לא הורשו יותר לשוט על ספינות בים התיכון לכיוון ארץ ישראל. ב-4 ביולי 1453 הורה להעלות על המוקד 41 יהודים בברסלאו בעקבות עלילת דם, מתוך כ-318 שנעצרו ועונו. בפדובה גרם ב-1456 לגירוש ראשי הקהילה. לימים כונה "שוט היהודים". הוא מת באילוק, ליד ווקובאר (כיום בקרואטיה) כתוצאה ממחלת הדבר. ב-1690 הוכרז כקדוש על ידי האפיפיור אלכסנדר השמיני, ויום חגו חל ב-23 באוקטובר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא ג'ובאני דה קפסטראנו בוויקישיתוף ג'ובאני דה קפסטראנו, באתר אנציקלופדיה בריטניקה (באנגלית) הערך באנציקלופדיה העברית נקרא קפיסטרנו, ג'ובני דה. יוסף נדבה, "יהודי הרנסאנס", בתוך: התקופות הגדולות בהיסטוריה של תרבויות העולם: הרנסאנס, סדרת "טיים-לייף", עמ' 183. ג'ובאני דה קפיסטרנו באתר אנציקלופדיית בריטניקה.
דאצ'י

האם התכוונתם ל... דאצ'י, מלך איבריה – מלך ממלכת איבריה הגאורגית 522-534 טומו-דאצ'י – ועידה של סרטי אנימה) המתקיימת בדרי שבצפון אירלנד דאצ'י (אמנויות הלחימה) - סוגי עמידות באמנויות הלחימה, קראטה ושוטוקאן: הייסוקו-דאצ'י מוטסטבי-דאצ'י הייקו-דאצ'י זנקוצו-דאצ'י פודו-דאצ'י נקואשי-דאצ'י שיקו-דאצ'י טאנצ'ין-דאצ'י ראו גם: דאצ'ים – עם אתיופי דאצ'ה – בית קיט באזור כפרי המשמשת לנופש ולחופשה קצרה בחודשי הקיץ. הייתה נפוצה מאוד ברחבי ברית המועצות
נבחרת ארגנטינה בכדורסל

נבחרת הגברים של ארגנטינה בכדורסל היא נבחרת הכדורסל הלאומית של ארגנטינה. הנבחרת מנוהלת על ידי התאחדות הכדורסל הארגנטינאית. הדירוג הנוכחי של נבחרת ארגנטינה ברשימת הדירוג של פיב"א לנבחרות גברים, הוא המקום ה-8 בעולם, נכון ל-10 באוגוסט 2024, ללא שינוי לעומת דירוג קודם. נבחרת הכדורסל הלאומית של ארגנטינה נחשבת לאחת מנבחרות הכדורסל הטובות באמריקה ובעולם. נבחרת ארגנטינה זכתה פעם אחת במשחקים האולימפיים בשנת 2004, פעם אחת באליפות העולם בכדורסל בשנת 1950 ושלוש פעמים באליפות אמריקה בכדורסל בשנים 2001, 2011 ו-2022. מאנו ג'ינובילי פבריסיו אוברטו קרלוס דלפינו ולטר הרמן אנדרס נוצ'יוני לואיס סקולה פאבלו פריג'יוני ניקולאס לפרוויטולה סגל הנבחרת בטורניר אולימפיאדת טוקיו (עמודת 'קבוצה' מתייחסת למועדון בו שיחק השחקן בזמן הטורניר): מדיה וקבצים בנושא נבחרת ארגנטינה בכדורסל בוויקישיתוף אתר האינטרנט הרשמי של נבחרת ארגנטינה בכדורסל (בספרדית) נבחרת ארגנטינה בכדורסל, ברשת החברתית פייסבוק דירוג לנבחרות לאומיות גברים באתר פיב"א
ריברטון (ניו זילנד)

ריברטון (או בשפה המאורית: אפרימה, Aparima) היא עיירה בדרום האי הדרומי של ניו זילנד. העיירה נמצאת בחבל סאות'לנד, בקצה המערבי של חוף אורטי, 30 ק"מ מערבית לאינברקרגיל, על מסלול הנוף הדרומי. היא מצויה במרחק של 45 ק"מ מהאי סטיוארט ומהווה נמל בטוח ממצר פובו (אנ'). בעיירה זורמים הנהרות פוררקינו ואפרימה ונשפכים למצר פובו. אוכלוסיית העיירה כ-1,430 נפש וכלכלתה מבוססת בעיקר על דיג. קיימת העיירה גם תעשיית מוצרי חלב. ערך זה הוא קצרמר בנושא גאוגרפיה של ניו זילנד ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.